Forsætisráðherra víkur í dag og ný stjórn tekur við Klukkan 14 í dag er áætlaður ríkisráðsfundur á Bessastöðum þar sem Sigmundur Davíð Gunnlaugsson forsætisráðherra mun biðjast lausnar fyrir sig og ríkisstjórn hans . Um klukkustund síðar er á dagskrá annar ríkisráðsfundur þar sem ný ríkisstjórn Sjálfstæðisflokks og Framsóknarflokks undir forsæti Sigurðar Inga Jóhannssonar fráfarandi atvinnuvegráðherra mun taka við keflinu . Nýr ráðherra mun taka sæti í ríkisstjórn að frumkvæmi fráfarandi forsætisráðherra . Það er Lilja Dögg Alfreðsdóttir sem gegnt hefur starfi ráðgjafa í forsætisráðuneytinu . Hún mun samkvæmt heimildum Skessuhorns taka við starfi utanríkisráðherra en Gunnar Bragi Sveinsson , fráfarandi utanríkisráðherra , tekur við ráðuneyti sjávarútvegs - og landbúnaðar í atvinnuvegaráðuneyti .